A fájdalom sok pénzt visz el - HáziPatika
gyógyszercéggyógyszerkutatásklinikai kutatás
Létrehozva: 2017. július 4. 12:03
Módosítva: 2017. július 4. 16:40
A gyógyszeripar Magyarországon négyszer annyit költ kutatás-fejlesztésre, mint az IT-szektor, és háromszor annyit, mint az autóipar - írta a Világgazdaság Bodrogi József egészségügyi közgazdász tanulmánya alapján.
A klinikai vizsgálatok teljes vizsgálói költsége 64,5 milliárd forintot tett ki 2014-2015-ben Magyarországon. A fájdalomterápia területén költötték a legnagyobb összeget egy betegre, de az onkológiai vizsgálatokra kerültek összességükben a legtöbbe az innovatív gyógyszergyártók számára.
Tízmilliárdokat költenek Magyarországon is a gyógyszercégek kutatásra
Mint azt a vg.hu cikke írja, az Európai Unió a gyógyszeripari innovációs versenyben lemaradásban van az észak-amerikai és az ázsiai országokhoz (Japán, Szingapúr, Kína, India) képest. Az EU döntéshozói 2000-ben, a Lisszaboni Dekrétumban azt tervezték, hogy az unió 2010-re visszaszerzi korábbi pozícióit, a cél elérése azonban nem sikerült. A kelet-közép-európai régió (Csehország, Lengyelország, Szlovákia, Magyarország, Szerbia) viszont stabilizálta magát. A tanulmány szerint hazánkban 2012 óta folyamatosan nő a klinikai vizsgálatok száma: 2012-ben 307-et végeztek, 2015-ben 349 vizsgálati kérelemre adtak engedélyt a hatóságok.
Átalakulhat a gyógyszeripar
Kiderült, ilyenek lesznek az új rákgyógyszerek
Tovább élhetünk az okosgyógyszerek miatt
Akár több éves munkával felfedezni egy vegyületet, egy új hatóanyagot, csak az első lépés egy új gyógyszer piacra dobása felé. Ahhoz, hogy biztonságos és hatásos gyógyszereket kapjanak a betegek, több éves ellenőrzésen, engedélyeztetésen kell átesniük. Részletek!
A klinikai vizsgálatoknál Magyarország kedvező helyzetben van, ezt jelzi, hogy a legnagyobb innovatív gyógyszergyárak szinte mindegyike alapított leányvállalatot. A gyógyszeripari vizsgálatok az állami büdzsét is gazdagítják évi 35-39 milliárd forinttal.